CELEX: 62011CN0123
Language: sk
Date: 2011-03-09 00:00:00
Title: Vec C-123/11: Návrh na začatie prejudiciálneho konania, ktorý podal Korkein hallinto-oikeus (Fínsko) 9. marca 2011 — A Oy

14.5.2011   
            
            
               SK
            
            
               Úradný vestník Európskej únie
            
            
               C 145/17
            
         Návrh na začatie prejudiciálneho konania, ktorý podal Korkein hallinto-oikeus (Fínsko) 9. marca 2011 — A Oy
   (Vec C-123/11)
   2011/C 145/24
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein hallinto-oikeus
   
      Účastníci konania pred vnútroštátnym súdom
   
   
      Žalobca: A Oy
   
      Vedľajší účastník konania: Veronsaajien oikeudenvalvontayksikkö, Valtiovarainministeriö
   
      Prejudiciálne otázky
   
   
               1.
            
            
               Stanovujú články 49 ZFEÚ a 54 ZFEÚ, že preberajúca spoločnosť si v rámci svojho zdanenia môže odpočítať straty spoločnosti usadenej v inom členskom štáte vzniknuté v rokoch pred zlúčením s preberajúcom spoločnosťou z tam vykonávanej činnosti, pokiaľ preberajúcej spoločnosti nezostane v štáte sídla zlúčenej spoločnosti žiadna stála prevádzkareň, a že podľa vnútroštátnych predpisov si preberajúca spoločnosť môže odpočítať straty zlúčenej spoločnosti len v prípade, že zlúčená spoločnosť je vnútroštátnou spoločnosťou alebo straty vznikli v stálej prevádzkarni nachádzajúcej sa v tomto štáte?
            
         
               2.
            
            
               V prípade kladnej odpovede na prvú otázku: sú články 49 ZFEÚ a 54 ZFEÚ relevantné pre odpoveď na otázku, či výšku odpočítateľnej straty treba vypočítať podľa daňového práva štátu sídla preberajúcej spoločnosti alebo či sa straty zistené podľa práva štátu, v ktorom sídli zlúčená spoločnosť, považujú za odpočítateľné straty?